Zapisnik razširjenega sestanka Sveta KS 30.3.2022

Prisotni:

* direktor OU Robert Klinar
* občinska svetnika Aneta Varl, Boštjan Razinger
* predsednica KD Boh. Bela Jožica Vrečko
* Predstavnik PGD Boh. Bela Jani Jamar
* Predsednik ZB Boh.Bela Milan Krivec
* Predstavnica za Vrtec in podružnično OŠ Maja Poklukar
* Predsednik Kluba blanskih ribičev Gašper Humar
* Predsednica KORK Ida Jamar
* Predstavnik TD Boh.Bela Miro Kelbl
* Člani Sveta KS

Odsotni:

* Član Sveta KS Bojan Brglez
* na povabilo se niso odzvali podžupan Jaka Basanesse, predstavnik vojašnice, in predsednik Agrarne skupnosti

Obravnavane so bile naslednje teme:

1. Čistilna akcija: zaradi vremenske napovedi se z 2.4. se prestavi na 9.4. Največ smeti je ob cesti Bled Bohinj in na cesti od vojašnice proti Obrnam. Upamo, da bo udeležba vsaj taka kot prejšnje. Po akciji bo v Domu krajanov pogostitev in družabno srečanje.
2. Problematika v KS

Predsednik je na kratko opisal stanje v vasi:

* Nadaljevala se je postavitev cestne razsvetljave, ki pa še ni dokončana.
* Postavljena nova ograja na mostu čez Suho, popravljeni in prebarvani 2 ograji čez Belco
* Postavljen EKO otok v vaškem jedru, a ostanejo težave s smetmi pri pokopališču. Ker so postavljeni poleg kontejnerjev za sveče in zeleni odpad s pokopališča tudi zabojniki za plastiko, ostale odpadke in papir, se ponovno nekontrolirano polnijo.
* Položena je bila tretja cev za odtok hudourne vode iz požarnega zajetja pod Iglico in postavljena zaščitna ograja ob izteku.
* S sredstvi TNP je bila asfaltirana pot do Vaznka in popravljene poti ki vodijo proti TNP
* Sanirano je bilo plazišče na Kupljeniku
* Delno je bila popravljena pot od Zake do Bele, čez Megre
* Postavljenih je bilo 5 košev za pasje iztrebke
* Spomenik padlih žrtev 2 svetovne vojne se nerazumljivo počasi obnavlja
* Vztrajamo, da se na cesti od Zg. vasi do Podklanca naredi pločnik in cestna razsvetljava pred dokončanjem kolesarske povezave Bled Bohinj
* Cesta na Kupljenik in cesta v Slamnike sta nujno potrebni obnove
* Podana je pobuda za popravilo mostu in poti čez železnico med občinsko cesto (parc št. 965) in potjo v lasti Sklada kmet. zemljišč 964.
* Potrebno je urediti pot 932. Lastnik sosednje parcele postavlja kamenje in pokošeno travo na pot. Pred letom dni je bilo obveščeno komunalno redarstvo, vendar odgovora do danes še ni bilo.
* Popravila se bo pot (parc. št 935) – obljubljeno še pred košnjo.
* Pot od konca Podroj proti Savi je potrebno urediti oziroma doseči, da gospod Koren omogoči prost prehod. Ker navedeni uporablja cestno in občinsko zemljišče menimo, da bi bilo že zdavnaj lahko urejeno glede zamenjave zemlje.
* V planu je poglobitev poti pod železniškim mostom proti Slamnikom, zaradi požarne varnosti za omogočanje dostopa do Slamnikov z gasilsko cisterno.
* Kresovanje je bilo onemogočeno že 2 leti, na mestu za kres pa se že tretje leto kopičilo tako zeleni odpad, leseni in ne leseni gradbeni odpad itd. Če bo letos vreme dopuščalo naj bi se kres zakuril po nasvetih in ob navzočnosti gasilcev.
* Potrebna cestna ureditev: Zgornja vas pri Fridu – namesto table slepa ulica naj bo tabla Prepovedan promet - dovoljeno za lokalni promet.
* Izlet**:** Jeseni smo poskušali organizirati izlet za krajane, ki pa ga je pandemija preprečila. Lahko bi ga organizirali zdaj v aprilu ali maju.
* Lokalne volitve**.** Sedanjemu Svetu KS, se bo konec leta iztekel mandat, zato bo treba izvoliti novega. Po predlogu sedanjega predsednika bi bilo potrebno izvoliti iz vsakega dela vasi 1 člana sveta.
* Dom krajanov: vloge za najem in uporabo prostorov in sam postopek najema bi bilo potrebno poenostaviti
1. Razprava in predlogi
* **Kulturno društvo:** dvorano naj pospravi vsak uporabnik po končani uporabi. Tehnična oprema je last občine in se ne posoja.
* **PGD** Jani Jamar: V maju bodo dobili nov gasilski avto. Delno ga je že plačala občina. Po prodaji starega avtomobila bo zmanjkalo cca 10.000€. Za prostovoljne prispevke se bodo obrnili na krajane in možne sponzorje.

Na kresovanju bodo sodelovali (varovanje okolice in požarna straža).

* **Zveza Borcev** za vrednote NOB Milan Krivec: spomenik še ni končan, manjka še zadnji sloj in obnova temeljev – predvidoma bo končano do konca leta 2022.
* **Maja Poklukar:** zahvala s strani šole in vrtca za dobro izpeljavo obdarovanja otrok za dedka mraza.
* **Klub blanskih ribičev** Gašper Humar: Za kresovanje bi organizirali družabno srečanje in pohod v jamo, kot v preteklosti. KS bi pokrila del stroškov. Po končanem kresovanju je potrebno urediti območje kresa in postaviti ograjo in tablo za prepoved odlaganja smeti. Poziv tudi vsem krajanom, v kolikor se vidi nedovoljeno odlaganje smeti, da se to slika in prijavi na redarstvo.
* **KORK** Ida Jamar: doslej so vsako leto v sodelovanju s KS in Občino organizirali družabno srečanje ali obdaritev krajanov starejših od 70 let. Ker po novem podatkov o občanih, ki dopolnijo 70 let ni mogoče dobiti se bojijo, da bodo vsakoletno zelo dobro sprejeto navado morali opustiti.
* **Turistično društvo** Miro Kelbl: Poslali so pisna vprašanja predloge in pobude, ki so jih posredovali tudi podžupanu in nanje pričakujejo odgovore sicer:
1. **KATEGORIZACIJA POTI- kdo ureja, kaj ureja, kdaj?-dogovor občina, Turizem, TD….**
	1. Sprehajalne poti in pohodniške poti:
		1. ( Megre- Osojnica- dodatne toteme naj postavi Turizem in pot naj bi urejala Infrastruktura tako kot na Bledu
		2. Podroje- urejamo TD- letos utrditev
		3. Krožna pot ob Savi in prostor v Lizemberju- potrebno je vzdrževanje, obrezovanje vej in mulčanje vsaj 5 krat v sezoni, košnja trave, odstranjevanje **DRESNIKA.**. **(kdo?)TD bo letos dodatno popravila odtoke vode.**
		4. **Ali obstaja program odstranjevanja invazivnih rastlin?**
		5. **Ali je že kakšna sprememba pri ureditvi poti preko Golic- z g. Ferjancem, ki občano pase živino in omejuje prehod po poti? (Miro Kelbl)**
		6. Stopnice v Iglici, Široka peč**- TD.**
	2. Planinske poti (Galetovec, Talež, Babji zob)
	3. Ostale gozdne poti ki jih uporabljajo tudi pohodniki (Slamniki, Kavce, Rčitno),
	4. Označitev poti za gorsko kolesarjenje. **V PROGRAM UREJANJA GOZDNIH CEST**
	5. **Postavitev panoramskih tabel**- obljuba Turizma Bled (Široka peč, Mlina peč, Iglica, prihod,..
2. **DIGITALIZACIJA- QR KODE NA TOTEME (Priprava poti kulturne dediščine- TD, nov projekt)**
3. **UREJANJE KRAJA**
	1. ZELENICE IN NABREŽINE POTOKOV- občina (kot lani)
	2. IGLICA (občina kot lani- košnja, WC, koši)- **PREDLAGAMO CELOSTNO UREDITEV PROSTORA POD IGLICO- (kanalizacija in stalni WC, elektrika v zemljo, viseč most med skalama… itd.**
	3. OB SAVI (OB MOSTU)- **dodati koše, WC**
		1. **UREDITI PLOVNI REŽIM NA SAVI** (vstopna mesta) IN SAVO **VKLJUČITI V TURISTIČNO PONUDBO BLEDA**- KONCESIJE ZA RAFTARJE, **TT-** ZA RIBIŠKE KARTE…
4. **KOLESARSKE POTI**: zemljevidi, QR – kode, z dodatno ureditvijo (asfalt na najbolj strmih ovinkih), bi bila pot od Zake preko Megr tudi odlična kolesarska pot in bi omogočala krožno povezavo do Gorij. Urediti prehod v Maškovcu…, kolesarsko pot dodati ob cesto tudi od križišča do cerkve in od zgornje vasi do Podklanca.
5. **PLOČNIK, RAZSVETLJAVA**-Zgornja vas- Podklanec.
6. **PROMET-** obstoječo makadamsko cesto z Mačkovca preko Mlinega-čistilne-Selo ob Savi razširiti in vzdrževati tako, da bi bil možen prevoz lokalnim prebivalcem. Belani imamo vso sezono otežen prehod preko Bleda in bi se lahko izognili gneči.
7. **UREDITI KRIŽIŠČE PRI TRPINCU-** razširiti in izdelati pravokotni priklop, kar poveča varnost in možnost zavijanja na desno, most za pešče…
8. **KOLESARSKA POSTAJA** – v vaškem jedru in možnost parkiranja koles (pod Iglico, Podklancem, vaško jedro…
9. **GODRNJAČEVA POT-** vzdrževanje, nove točke…
10. **PROJEKT PLEZALIŠČA na Široki peči**- ali se kaj dogaja? Projekt naj bi vodil Turizem Bled.
11. PARKIRIŠČA- možnost začasnih parkirišč na zasebnem zemljišču in plačilo nadomestila (občina), dogovor z Železnico za ureditev parkirišč za vozila in kolesa na železniški postaji.
12. oDPIRANJE NOVIH POHODNIŠKIH ALI SPREHAJALNIH POTI OB SAVI- OD MOSTU NA STRELIŠČU DO BOHINJSKE BELE
* **Boštjan Razinger in Davorin Bernard**: apelirata, da je ureditev ceste na Kupljenik nujna. Nujna je to tudi ureditev križišča iz ceste Bled Bohinj proti Kupljeniku, ker je smrtno nevarno. Postavitev ogledala pri Mašišnjeku
* **Direktor OU**:

Velik izpad sredstev v proračunu Občine predvsem iz naslova turističnih taks

Cestna razsvetljava – postavljenih 18 luči v vrednosti 37.000 €, manjkajoče se bodo še postavile v prihodnjem letu.

Na Podklancu se bo uredil eko otok do konca leta 2022.

Zabojniki ob cerkvi se morajo odstraniti – ostanejo samo zabojniki za zeleni odpad in sveče.

Spomenik NOB bo dokončan v letošnjem letu.

Spremenjen bo protokol uporabe dvorane – koordinatorka za vse dvorane v občini bo Hana Premrl.

Za urejanje cest Slamniki in Kupljenik je poleg finančnih problem tudi pomanjkanje asfalta.

V poletnem času bo zaprt dostop do Rečice skozi Zako – ob jezeru. Za občane Bleda bo od 01.06. 2022 do septembra bo dovoljen dostop le s kartico Bleda od 10 do 19 ure.

V letošnjem letu bo izvedena poglobitev pod železniškim mostom na cesti proti Slamnikom.

Poleti se bo popravljala cesta Bled Bohinj v Mačkovcu. Predvidevajo se zastoji.

Nadaljevala se bo izgradnja kolesarske steze iz bohinjske smeri.

Na praznik Bleda 10.04. 2022, se odpira medgeneracijski center na Bledu. Možno bo dnevno varovanje starostnikov od 7 do 15 ure. Za njihov prevoz bo možna tudi uporaba prostoferja.

Glede popravila mosta čez železnico je potrebno urediti lastništvo oziroma se železnica izmika obveznosti za njegovo vzdrževanje.

Išče se lokacija za dom starostnikov, možna je tudi lokacija v delu vojašnice na Beli.

Predsednik Sveta KS

Anton Jamar

